CELEX: 32015D1219(01)
Language: et
Date: 2015-10-07 00:00:00
Title: Euroopa Parlamendi juhatuse otsus, 7. oktoober 2015, millega muudetakse Euroopa Parlamendi juhatuse 29. märtsi 2004. aasta otsust, millega kehtestatakse Euroopa Parlamendi ja nõukogu määruse (EÜ) nr 2004/2003 (Euroopa tasandi erakondi reguleerivate määruste ja erakondade rahastamise eeskirjade kohta) rakendamise kord

19.12.2015   
            
            
               ET
            
            
               Euroopa Liidu Teataja
            
            
               C 428/1
            
         EUROOPA PARLAMENDI JUHATUSE OTSUS,
   7. oktoober 2015,
   millega muudetakse Euroopa Parlamendi juhatuse 29. märtsi 2004. aasta otsust, millega kehtestatakse Euroopa Parlamendi ja nõukogu määruse (EÜ) nr 2004/2003 (Euroopa tasandi erakondi reguleerivate määruste ja erakondade rahastamise eeskirjade kohta) rakendamise kord
   (2015/C 428/01)
   EUROOPA PARLAMENDI JUHATUS,
   võttes arvesse Euroopa Liidu toimimise lepingut, eriti selle artiklit 224,
   võttes arvesse Euroopa Parlamendi ja nõukogu 4. novembri 2003. aasta määrust (EÜ) nr 2004/2003, (1) eriti selle artikli 9 lõiget 1,
   võttes arvesse Euroopa Parlamendi ja nõukogu 25. oktoobri 2012. aasta määrust (EL, Euratom) nr 966/2012 (2) („finantsmäärus”) ning komisjoni 29. oktoobri 2012. aasta delegeeritud määrust (EL) nr 1268/2012 (3) („finantsmääruse kohaldamise eeskirjad”),
   võttes arvesse Euroopa Parlamendi kodukorra artikli 25 lõiget 11
   ning arvestades järgmist:
   
               (1)
            
            
               Finantsmääruse kohaldamise eeskirjade artikli 209 lõiget 1 käsitletakse Euroopa Parlamendi juhatuse 29. märtsi 2004. aasta otsuse (4) („otsus”) 2.A lisa punktis II.7 ja 2.B lisa punktis II.7.
            
         
               (2)
            
            
               Euroopa Parlament on viimastel aastatel nõudnud finantsmääruse artikli 104 ja finantsmääruse kohaldamise eeskirjade artikli 137 kohaselt erakondadelt ja sihtasutustelt, et nad võtaksid vähemalt kolm pakkumust iga hankemenetluse puhul, mille lepingu maksumus ületab 15 000 eurot.
            
         
               (3)
            
            
               Vastavalt finantsmääruse kohaldamise eeskirjade artikli 209 lõikele 2, kui tööprogrammi rakendamine nõuab sellise hankelepingu sõlmimist, mille maksumus ületab 60 000 eurot, tohib vastutav eelarvevahendite käsutaja nõuda toetuse saajalt erieeskirjade täitmist ka finantsmääruse kohaldamise eeskirjade artikli 209 lõikes 1 osutatud eeskirjadele. Kõnealused erieeskirjad põhinevad finantsmääruses sätestatud eeskirjadel ja nende kindlaks määramisel võetakse nõuetekohaselt arvesse asjaomaste lepingute maksumust, liidu rahalise toetuse suhtelist suurust võrreldes meetme kogumaksumusega ja riski. Erieeskirjad lisatakse ka toetuse andmise otsusesse või toetuslepingusse.
            
         
               (4)
            
            
               Seega on toetuse vormis antava rahastamise korral 60 000 eurot ületavate hankelepingute sõlmimisel finantsmääruse kohaldamise eeskirjade artikli 209 lõige 2 asjakohane õiguslik alus ning seetõttu tuleb kõnealust õiguslikku alust kasutada nimetatud summat ületavate toetuste andmisel muu hulgas Euroopa tasandi erakondadele ja poliitilistele sihtasutustele.
            
         
               (5)
            
            
               Euroopa Kontrollikoja auditileidudes 2014. aasta eelarve täitmise kohta (5) sisaldub märkus, mis käsitleb vähemalt kolme pakkumuse nõude täitmata jätmist lepingute puhul, mille maksumus ületab 15 000 eurot. Kui erakondadele ja sihtasutustele anti võimalus esitada selle kohta omapoolsed märkused, juhtisid nad tähelepanu sellele, et on ebaselge, kas nõuet kohaldatakse ainult uute lepingute suhtes ja kas see kehtib arve tasandil või tarnija tasandil. Lisaks sellele märkisid nad, et teatavate teenuslepingute (nt koristus- ja hooldusteenuste) iga-aastane hankemenetlus tooks kaasa põhjendamatu halduskoormuse.
            
         
               (6)
            
            
               Arvestades finantsmääruse kohaldamise eeskirjade artiklit 209, nimetatud auditileide ja märkusi, tuleks üldist hanke-eeskirja täpsustada, võttes arvesse esiteks seda, et Euroopa tasandi erakondade ja poliitiliste sihtasutuste inimressursid ja haldussuutlikkus on piiratud, ning teiseks seda, et neil on kindel poliitiline ja ideoloogiline orientatsioon, mis mõjutab tarnija valikut. Seda eripära tunnistatakse ka otsuse 2.A lisa punktis II.2.1, kus on sätestatud, et „[p]oliitilised sidemed ei kujuta endast põhimõtteliselt huvide konflikti lepingute puhul, mis sõlmitakse erakonna ning samu poliitilisi väärtusi jagavate organisatsioonide vahel”.
            
         
               (7)
            
            
               Eelkõige peaks iga rakenduslepingu puhul, mille maksumus ületab 60 000 eurot tarnija ja konkreetse teenuse või toote kohta aastas, olema vähemalt kolm pakkumust. Lepinguid ei tohiks sõlmida pikemaks perioodiks kui viis aastat. Pakkumuste hindamine peaks olema dokumenteeritud ning tarnija valikut peaks toetama piisav põhjendus. Teatavates konkreetsetes turuolukordades peaks nõuetekohaselt põhjendatud juhtumitel olema võimalik sõlmida leping üheainsa pakkumuse põhjal. Sellisel juhul peaks tõendamise kohustus lasuma toetust saaval erakonnal või sihtasutusel,
            
         ON VASTU VÕTNUD KÄESOLEVA OTSUSE:
   Artikkel 1
   Otsust muudetakse järgmiselt:
   
               1)
            
            
               2.A lisa punkt II.7 asendatakse järgmisega:
               „PUNKT II.7 – ALLHANKELEPINGUTE SÕLMIMINE
               Kui toetuse saaja sõlmib töökava rakendamiseks lepinguid ning lepingu objektiks olevad kaubad või teenused kujutavad endast eelarvest rahastamiskõlblikke kulutusi, peab toetuse saaja võtma konkureerivad pakkumused ning sõlmima lepingu majanduslikult kõige kasulikuma pakkumuse teinud pakkujaga, see tähendab sellise pakkumuse tegijaga, kes esitab kõige parema hinna ja kvaliteedi suhtega pakkumuse. Toetuse saaja peab järgima läbipaistvuse ja pakkujate võrdse kohtlemise põhimõtet ning vältima huvide konflikti. Lepingute puhul, mille maksumus ületab 60 000 eurot tarnija ja kauba või teenuse kohta aastas, võtab toetuse saaja vähemalt kolm pakkumust, mis vastavad kirjalikule pakkumiskutsele, milles on üksikasjalikult kirjeldatud hanke nõudeid. Toetuse saaja dokumenteerib pakkumuste hindamise ning põhjendab kirjalikult tarnija valikut. Kui kirjaliku pakkumiskutse peale laekub vähem kui kolm pakkumust, peab toetuse saaja tõendama, et kõnealuse hanke puhul oli võimatu saada rohkem pakkumusi.
               Asjaomaste lepingute kestus ei tohi ületada viit aastat.
               Toetuse saaja vastutab ainuisikuliselt töökava rakendamise ja käesoleva otsuse sätete järgimise eest. Toetuse saaja kohustub võtma kõik vajalikud meetmed, et lepingu teine pool nõustuks loobuma käesoleva otsusega seoses mis tahes nõuetest Euroopa Parlamendi vastu.”
            
         
               2)
            
            
               2.B lisa punkt II.7 asendatakse järgmisega:
               „PUNKT II.7 – ALLHANKELEPINGUTE SÕLMIMINE
               Kui toetuse saaja sõlmib töökava rakendamiseks lepinguid ning lepingu objektiks olevad kaubad või teenused kujutavad endast eelarvest rahastamiskõlblikke kulutusi, peab toetuse saaja võtma konkureerivad pakkumused ning sõlmima lepingu majanduslikult kõige kasulikuma pakkumuse teinud pakkujaga, see tähendab sellise pakkumuse tegijaga, kes esitab kõige parema hinna ja kvaliteedi suhtega pakkumuse. Toetuse saaja peab järgima läbipaistvuse ja pakkujate võrdse kohtlemise põhimõtet ning vältima huvide konflikti. Lepingute puhul, mille maksumus ületab 60 000 eurot tarnija ja kauba või teenuse kohta aastas, võtab toetuse saaja vähemalt kolm pakkumust, mis vastavad kirjalikule pakkumiskutsele, milles on üksikasjalikult kirjeldatud hanke nõudeid. Toetuse saaja dokumenteerib pakkumuste hindamise ning põhjendab kirjalikult tarnija valikut. Kui kirjaliku pakkumiskutse peale laekub vähem kui kolm pakkumust, peab toetuse saaja tõendama, et kõnealuse hanke puhul oli võimatu saada rohkem pakkumusi.
               Asjaomaste lepingute kestus ei tohi ületada viit aastat.
               Toetuse saaja vastutab ainuisikuliselt töökava rakendamise ja käesoleva otsuse sätete järgimise eest. Toetuse saaja kohustub võtma kõik vajalikud meetmed, et lepingu teine pool nõustuks loobuma käesoleva otsusega seoses mis tahes nõuetest Euroopa Parlamendi vastu.”
            
         Artikkel 2
   Käesolev otsus jõustub järgmisel päeval pärast selle avaldamist Euroopa Liidu Teatajas.
   Otsust kohaldatakse alates 1. jaanuarist 2016.
   
      (1)  Euroopa Parlamendi ja nõukogu määrus (EÜ) nr 2004/2003, 4. november 2003, Euroopa tasandi erakondi reguleerivate määruste ja erakondade rahastamise eeskirjade kohta (ELT L 297, 15.11.2003, lk 1).
   
      (2)  Euroopa Parlamendi ja nõukogu määrus (EL, Euratom) nr 966/2012, 25. oktoober 2012, mis käsitleb Euroopa Liidu üldeelarve suhtes kohaldatavaid finantseeskirju ning millega tunnistatakse kehtetuks nõukogu määrus (EÜ, Euratom) nr 1605/2002 (ELT L 298, 26.10.2012, lk 1).
   
      (3)  Komisjoni delegeeritud määrus (EL) nr 1268/2012, 29. oktoober 2012, mis käsitleb Euroopa Parlamendi ja nõukogu määruse (EL, Euratom) nr 966/2012 (mis käsitleb Euroopa Liidu üldeelarve suhtes kohaldatavaid finantseeskirju) kohaldamise eeskirju (ELT L 362, 31.12.2012, lk 1).
   
      (4)  Euroopa Parlamendi juhatuse otsus, 29. märts 2004, millega kehtestatakse Euroopa Parlamendi ja nõukogu määruse (EÜ) nr 2004/2003 (Euroopa tasandi erakondi reguleerivate määruste ja erakondade rahastamise eeskirjade kohta) rakendamise kord ning mida on muudetud juhatuse 1. veebruari 2006. aasta, 18. veebruari 2008. aasta, 2. veebruari 2011. aasta ja 13. jaanuari 2014. aasta otsustega (ELT C 63, 4.3.2014, lk 1).
   
      (5)  Euroopa Kontrollikoja aastaaruanne eelarveaasta 2014 eelarve täitmise kohta koos institutsioonide vastustega (ELT C 373, 10.11.2015, lk 1).